Document ID: 31976R0846

ΚΑΝΟΝΙΣΜΟΣ (ΕΟΚ) αριθ. 846/76 ΤΗΣ ΕΠΙΤΡΟΠΗΣ της 9ης Απριλίου 1976 περί τροποποιήσεως των κοινών προδιαγραφών ποιότητος για τα ροδάκινα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΟΚ) αριθ. 2482/75(2), και ιδίως το άρθρο 2 παράγραφος 3 δεύτερο εδάφιο,
Εκτιμώντας:
ότι, οι κοινές προδιαγραφές ποιότητος για τα ροδάκινα καθορίσθηκαν από τον κανονισμό αριθ. 23 του Συμβουλίου, της 4ης Απριλίου 1962(3), και τροποποιήθηκαν από τον κανονισμό αριθ. 51/65/ΕΟΚ της Επιτροπής(4)-
ότι κατηγορία ποιότητος "III" καθορίσθηκε από τον κανονισμό αριθ. 211/66/ΕΟΚ του Συμβουλίου της 14ης Δεκεμβρίου 1966(5)-
ότι σημειώθηκε σημαντική εξέλιξη στην τεχνική της εμπορίας των ροδακίνων-
ότι οι κοινές προδιαγραφές ποιότητος πρέπει να λάβουν υπόψη τις νέες τεχνικές-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο Μόνο Το κείμενο του κεφαλαίου V B "Συσκευασία" περίπτωση 3 του παραρτήματος II/4 του κανονισμού αριθ. 23 αντικαθίσταται από το ακόλουθο κείμενο:
"3. στις κατηγορίες "I" και "II",
- σε ένα ή δυο στρώματα, ή
- σε τέσσερα στρώματα κατ' ανώτατο όριο αν τα φρούτα είναι τοποθετημένα σε σκληρά σφαιρικά υποστηρίγματα τέτοια ώστε να μην ακουμπούν στα φρούτα του κάτω στρώματος.
Τα κιβώτια θα πρέπει να είναι απαλλαγμένα από ξένα σώματα."
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 9 Απριλίου 1976.

Labels: 7
3
17